open-index/open-wikipedia-markdown huggingface dataset:
อาหารเม็กซิโก

[thumb|upright|[ชิเลสเอนโนกาดา, ข้าวโพด, ตามัล, โปโซเล, เมซกัล, ปันเดมูเอร์โต, และค็อกเทลกุ้ง]]

**อาหารเม็กซิโก** ประกอบด้วยอาหารและประเพณีที่เกี่ยวข้องกับประเทศเม็กซิโกในปัจจุบัน รากฐานที่เก่าแก่ที่สุดของอาหารประเภทนี้มาจากอาหารมีโซอเมริกา ส่วนผสมและวิธีการทำอาหารของเม็กซิโกมีที่มาจากชุมชนเกษตรกรรมยุคแรกของภูมิภาค เช่น ชาวโอลเมกและชาวมายา ซึ่งได้ทำให้ข้าวโพดเป็นพืชที่เพาะปลูกได้ สร้างกระบวนการมาตรฐานที่เรียกว่า นิกซ์ตามาไลเซชัน (nixtamalization) และวางรากฐานวัฒนธรรมการบริโภคอาหารขึ้นมา ต่อมา กลุ่มชนมีโซอเมริกันอื่น ๆ ได้อพยพเข้ามาพร้อมกับวิธีการปรุงอาหารของตนเอง กลุ่มเหล่านี้ได้แก่ ชาวเตโอตีวากาน ชาวทอลเทก ชาววัสเทก ชาวซาโปเทก ชาวมิซเทก ชาวโอโตมี ชาวปูเรเปชา ชาวโตโตนัก ชาวมาซาเทก ชาวมาซาวา และชาวนาวา เมื่อชาวเม็กซิกาได้ก่อตั้งพันธมิตรสามนครซึ่งเป็นรัฐพหุชาติพันธุ์ (จักรวรรดิแอซเท็ก) วัฒนธรรมอาหารก็ได้รับอิทธิพลและผสมผสานเข้ากับอาหารแอซเท็กด้วย

อาหารหลักที่มีถิ่นกำเนิดในดินแดนแห่งนี้ในปัจจุบัน ได้แก่ ข้าวโพด ไก่งวง ถั่ว ฟักทอง ผักโขม ชีอา อะโวคาโด มะเขือเทศ โตมาติโย เมล็ดโกโก้ วานิลลา อะกาเว สไปรูลินา มันเทศ กระบองเพชร และพริก ประวัติศาสตร์ที่สั่งสมมาตลอดหลายศตวรรษได้ก่อให้เกิดอาหารประจำภูมิภาคที่แตกต่างกันไปตามสภาพท้องถิ่น เช่น อาหารบาฮาเมด อาหารชีอาปัส อาหารเบรากรุซ อาหารวาฮากา อาหารกรีก-เม็กซิโก และอาหารอเมริกันที่พัฒนามาจากอาหารเม็กซิโก ได้แก่ อาหารนิวเม็กซิกัน และเท็กซ์-เม็กซ์

ภายหลังการพิชิตจักรวรรดิแอซเท็กและดินแดนมีโซอเมริกาส่วนอื่น ๆ โดยสเปน ชาวสเปนได้นำอาหารชนิดต่าง ๆ เข้ามาเพิ่มเติม โดยที่สำคัญที่สุดได้แก่ เนื้อสัตว์จากสัตว์บ้าน (เช่น เนื้อวัว เนื้อหมู เนื้อไก่ เนื้อแพะ และเนื้อแกะ) ผลิตภัณฑ์นม (โดยเฉพาะเนยแข็งและนม) ข้าว น้ำตาล น้ำมันมะกอก และผักผลไม้หลากหลายชนิด รูปแบบการปรุงอาหารและสูตรอาหารจำนวนมากก็ถูกนำเข้ามาจากสเปนเช่นกัน ทั้งตลอดช่วงสมัยอาณานิคม และผ่านผู้อพยพชาวสเปนที่ยังคงเดินทางมายังเม็กซิโกอย่างต่อเนื่องหลังการได้รับเอกราช อิทธิพลของสเปนในอาหารเม็กซิโกยังเห็นได้ชัดในขนมหวานต่าง ๆ เช่น อัลฟาฆอร์ อัลเฟญญิเก บอร์ราชิโต และชูร์โร นอกจากนั้น อิทธิพลจากอาหารแอฟริกาก็ถูกนำเข้ามาในช่วงยุคนี้เช่นกัน อันเป็นผลมาจากการใช้แรงงานทาสชาวแอฟริกาในนิวสเปน ผ่านการค้าทาสข้ามมหาสมุทรแอตแลนติก และเส้นทางกองเรือมะนิลา–อากาปุลโก

อาหารเม็กซิโกเป็นองค์ประกอบสำคัญของวัฒนธรรม โครงสร้างทางสังคม และประเพณีพื้นบ้านของเม็กซิโก ตัวอย่างของความเชื่อมโยงนี้คือการใช้ซอสโมเลในโอกาสพิเศษและเทศกาลต่าง ๆ โดยเฉพาะในภูมิภาคตอนใต้และตอนกลางของประเทศ ด้วยเหตุนี้และเหตุผลอื่น ๆ อาหารเม็กซิโกแบบดั้งเดิมจึงได้รับการขึ้นทะเบียนในปี ค.ศ. 2010 ในบัญชีรายชื่อตัวแทนมรดกภูมิปัญญาทางวัฒนธรรมของมนุษยชาติโดยองค์การยูเนสโก

## อ้างอิง

หมวดหมู่:อาหารเม็กซิโก
หมวดหมู่:อาหารลาตินอเมริกา
หมวดหมู่:อาหารอเมริกาเหนือ
วิธีการศึกษาแบบมอนเตสโซรี

[thumb|สื่อการเรียนการสอนแบบมอนเตสซอรีแบบดั้งเดิมที่จัดแสดงในนิทรรศการ "Designed for children" ที่[ตรีเอนนาเลดีมีลาโน มิลาน]]

**วิธีการศึกษาแบบมอนเตสโซรี** () เป็นรูปแบบหนึ่งของวิธีการจัดการศึกษา ที่เน้นความสนใจและกิจกรรมตามธรรมชาติของเด็ก มากกว่าการสอนแบบเป็นทางการ ในห้องเรียนมอนเตสโซรีจะให้ความสำคัญกับการเรียนรู้ผ่านการลงมือปฏิบัติจริงและการพัฒนาทักษะที่ใช้ได้ในชีวิตจริง เช่น การแก้ปัญหา การช่วยเหลือกัน และการสอนกันระหว่างผู้เรียน แนวทางนี้เน้นความเป็นอิสระของผู้เรียน และมองว่าเด็กมีความกระตือรือร้นตามธรรมชาติในการแสวงหาความรู้ และสามารถเริ่มต้นการเรียนรู้ได้ด้วยตนเอง หากอยู่ในสภาพแวดล้อมการเรียนรู้ที่ได้รับการสนับสนุนและจัดเตรียมไว้อย่างเหมาะสม นอกจากนี้ยังไม่สนับสนุนวิธีการวัดผลสัมฤทธิ์แบบดั้งเดิมบางประการ เช่น การให้ระดับผลการเรียน หรือการสอบ

วิธีการนี้เริ่มต้นขึ้นในช่วงต้นคริสต์ศตวรรษที่ 20 โดยแพทย์ชาวอิตาลี มาเรีย มอนเตสโซรี ซึ่งได้พัฒนาทฤษฎีของเธอผ่านการทดลองทางวิทยาศาสตร์กับเด็กในสถานการณ์ที่หลากหลาย นับแต่นั้นมา วิธีการดังกล่าวได้ถูกนำไปใช้ในหลายส่วนของโลก ทั้งในโรงเรียนของรัฐและโรงเรียนเอกชน

มีแนวปฏิบัติ โรงเรียน และสื่อการเรียนการสอนหลากหลายรูปแบบที่ใช้ชื่อว่า "มอนเตสโซรี" ซึ่งไม่ได้จดทะเบียนเป็นเครื่องหมายการค้า องค์ประกอบที่พบได้บ่อย ได้แก่ ห้องเรียนแบบคละช่วงอายุ ความเป็นอิสระของผู้เรียน (รวมถึงการเลือกหัวข้อการเรียนรู้ด้วยตนเอง) ช่วงเวลาทำงานที่ยาวและไม่ถูกรบกวน ครูผู้สอนที่ได้รับการฝึกอบรมเฉพาะทาง และสภาพแวดล้อมการเรียนรู้ที่ได้รับการจัดเตรียมไว้อย่างเหมาะสม งานวิจัยทางวิทยาศาสตร์เกี่ยวกับวิธีการแบบมอนเตสโซรีโดยทั่วไปพบว่ามีผลลัพธ์ที่เป็นไปในทางที่ดีต่อผู้เรียน

## อ้างอิง

หมวดหมู่:ทฤษฎีการศึกษา
หมวดหมู่:ปรัชญาการศึกษา
หมวดหมู่:สิ่งประดิษฐ์ของอิตาลี
แม่น้ำกะล่าดาน

**แม่น้ำกะล่าดาน** (, ) หรือ **แม่น้ำกิสซะปะนะดี** (, ) หรือที่รู้จักกันในชื่อ **Beino**, **Bawinu** และ **Kolodyne** เป็นแม่น้ำในรัฐมิโซรัมทางตะวันออกของประเทศอินเดีย และในรัฐชีนกับรัฐยะไข่ทางตะวันตกของประเทศพม่า แม่น้ำกะล่าดานเรียกว่า แม่น้ำชิมตุยปุย ในประเทศอินเดีย เป็นพรมแดนระหว่างประเทศอินเดียกับประเทศพม่า อยู่ระหว่างละติจูด 22° 47′ 10" เหนือ (ซึ่งแม่น้ำเทียว ลำน้ำสาขาของแม่น้ำสายนี้ ไหลมาบรรจบกัน) และลองจิจูด 22° 11′ 06" เหนือ

## อ้างอิง

## แหล่งข้อมูลอื่น

* "Boinu Hydroelectric Project (640 MW)" , Ministry of Power, Government of India
* Kaladan.com - news covering Indo-Myanmar Kaladan project

หมวดหมู่:แม่น้ำในประเทศพม่า
หมวดหมู่:แม่น้ำในประเทศอินเดีย
หมวดหมู่:แม่น้ำนานาชาติในทวีปเอเชีย
หมวดหมู่:อ่าวเบงกอล
หมวดหมู่:รัฐยะไข่
หมวดหมู่:รัฐมิโซรัม
อิจิโจมะ มังกิตสึ กุราชิ!

เป็นซีรีส์มังงะสี่ช่องของญี่ปุ่น เขียนและวาดภาพโดยคุมาโกะ ฮิซามะ เริ่มตีพิมพ์เป็นตอน ๆ ในนิตยสาร*[[มังงะ ไทม์ คิราระ]]*ของสำนักพิมพ์โฮบุนชะในเดือนธันวาคม พ.ศ. 2561 และได้รวบรวมตีพิมพ์เป็นเล่มจำนวน 4 เล่ม ณ เดือนกรกฎาคม พ.ศ. 2568 ซีรีส์อนิเมะทางโทรทัศน์ที่ทำโดยสตูดิโอ มีกำหนดออกอากาศในเดือนเมษายน พ.ศ. 2569

## ตัวละคร
;
:
:นักเรียนมัธยมปลายปีสองจากจังหวัดอากิตะ เธอได้ย้ายมาอยู่ที่โตเกียว ซึ่งเธออาศัยและทำงานอยู่ที่ร้านคาเฟ่มังงะชื่อเฮดจ์ฮ็อก
;
:
:เธอเป็นนักเรียนปีสอง แม่ของเธอเป็นประธานโรงเรียน และครอบครัวของเธอเป็นเจ้าของโรงเรียน เธอเป็นแฟนมังงะ และเริ่มสนใจเมโกะหลังจากเข้าใจผิดคิดว่าเธอเป็นนักวาดมังงะชื่อเดียวกัน
;
:
:นักเรียนมัธยมปลายปีสองที่อาศัยและทำงานอยู่ที่เฮดจ์ฮ็อก เนื่องจากเธอไวต่ออุณหภูมิ เธอจึงไม่ชอบใส่เสื้อผ้าที่เปิดเผยเรือนร่าง นอกจากนี้เธอยังเป็นสตรีมเมอร์อีกด้วย เธออาศัยอยู่ที่ Hedgehog เพราะความสัมพันธ์ไม่ดีกับครอบครัว เนื่องจากพวกเขาไม่เห็นด้วยกับอาชีพสตรีมเมอร์ของเธอ
;
:
:นักเรียนมัธยมปลายปีสองที่อาศัยและทำงานอยู่ที่เฮดจ์ฮ็อก เธอมีความรู้ด้านเทคโนโลยีและตั้งเป้าที่จะเป็นเกมเมอร์มืออาชีพ
;
:
:นักเรียนมัธยมปลายปีแรกที่ทำงานพาร์ทไทม์ที่คาเฟ่แมวซึ่งตั้งอยู่ชั้นหนึ่งของอาคารเดียวกับเฮดจ์ฮ็อก
;
:
;
:
;
:
;
:

## สื่อ
### มังงะ
ซีรีส์นี้เขียนและวาดภาพโดยคุมาโกะ ฮิซามะ เดิมทีมังงะเรื่องนี้ได้รับการตีพิมพ์เป็นตอนพิเศษในนิตยสาร*[[มังงะ ไทม์ คิราระ]]*ของสำนักพิมพ์โฮบุนชะเมื่อวันที่ 9 พฤษภาคม พ.ศ. 2561 ก่อนที่จะเริ่มตีพิมพ์ต่อเนื่องในนิตยสารเดียวกันในวันที่ 7 ธันวาคมของปีเดียวกัน ณ เดือนกรกฎาคม พ.ศ. 2568 ได้มีการตีพิมพ์เป็นหนังสือรวมเล่ม(*[[ทังโกบง]]*)ออกมาแล้วจำนวน 4 เล่ม

### อนิเมะ
มีการประกาศดัดเแปลงเป็นซีรีส์อนิเมะทางโทรทัศน์ในนิตยสาร*มังงะ ไทม์ คิราระ*เมื่อวันที่ 9 กรกฎาคม พ.ศ. 2568 ซีรีส์นี้จะผลิตโดยสตูดิโอ และกำกับโดยโทชิโนริ วาตานาเบะ โดยมี เป็นผู้เขียนบทซีรีส์ร่วมกับคานะ ยามาดะ และออกแบบตัวละครโดยฟุมิยะ อุเอฮาระ ซึ่งจะทำหน้าที่เป็นหัวหน้าผู้กำกับแอนิเมชั่นร่วมกับมิฟูมิ ฮาราดะ, ยูกิ ยาบุตะ และซาโอริ ซากิงูจิ  จะเป็นผู้แต่งเพลงประกอบ ซีรีส์นี้มีกำหนดออกอากาศในวันที่ 12 เมษายน พ.ศ. 2569 ในรายการ Animazing!!! ทางช่องเอบีซี ทีวี, ทีวี อาซาฮิ และสถานีในเครือข่าย รวมถึงช่องบีเอส เอ็นทีวี เพลงเปิดของเรื่องคือ  ร้องโดยโซเฟีย ลา โหมด ขณะที่เพลงปิดของเรื่องคือ  ร้องโดยวงมูเกนได มิวไทป์จากแฟรนไชส์*[[แบงดรีม!]]* รีโมว์เป็นผู้ถือลิขสิทธิ์ซีรีส์นี้

## อ้างอิง

## แหล่งข้อมูลอื่น
* 
*

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:อนิเมะและมังงะแนวเอ็จจิ
หมวดหมู่:มังงะของสำนักพิมพ์โฮบุนชะ
หมวดหมู่:รีโมว์
หมวดหมู่:การ์ตูนญี่ปุ่นแนวเซเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนสี่ช่อง
ดวงใจเจ้าป่า

***ดวงใจเจ้าป่า*** เป็นละครโทรทัศน์ไทยแนวจินตนิยม ผจญภัย ปี พ.ศ. 2567 ดัดแปลงจากนวนิยายชื่อเดียวกันของณกุล กำกับโดยชัยวุฒิ เทพวงษ์ นำแสดงโดยชาคริต บุญสิงห์ และปาณิชดา แสงสุวรรณ ออกอากาศทุกวันจันทร์ถึงวันศุกร์ เวลา 19.00 น. ทางช่อง 7 เอชดี เริ่มตอนแรกเมื่อวันที่ 22 เมษายน พ.ศ. 2567

## เนื้อเรื่อง
ดวงใจ (ปาณิชดา แสงสุวรรณ) เดินทางมายังเชียงใหม่แต่กลับถูกลักพาตัวและหายตัวไป เมื่อดวงใจฟื้นขึ้นมาก็พบว่าถูกมัดไว้ภายในกระท่อมกลางป่าลึก แม้เธอจะพยายามหลบหนีหลายครั้ง แต่ก็ไม่สำเร็จ เนื่องจากกระท่อมตั้งอยู่ลึกเข้าไปในป่า มองไปทางใดก็เห็นแต่ภูเขาและต้นไม้รายล้อมอยู่ทุกทิศทาง ดวงใจพยายามเกลี้ยกล่อมให้ สิงโต (ชาคริต บุญสิงห์) ผู้ลักพาตัวเธอ พาเธอกลับบ้าน แต่สิงโตบอกกับเธอเพียงว่า “เมื่อถึงเวลา เขาจะส่งเธอกลับไปเอง” การหายตัวไปของดวงใจแท้จริงแล้วเป็นแผนการที่ ไกรสร (วันชัย เผ่าวิบูลย์) ผู้เป็นปู่ ได้ขอให้ ภูเขา (จตุรงค์ โกลิมาศ) และสิงโตช่วยเหลือ เนื่องจากในอดีตดวงใจเคยถูกลอบทำร้ายหลายครั้ง และเคยคิดจะฆ่าตัวตาย ต่อมา ไกรสรจึงตัดสินใจให้สิงโตพาเธอไปซ่อนตัว เพื่อหลีกหนีความอิจฉาริษยาของ มนดา (สาวิตรี สามิภักดิ์) มนดาเกลียดชังดวงใจเพราะไกรสรผู้เป็นพ่อตั้งใจจะยกมรดกทั้งหมดให้แก่ดวงใจและ เมฆา (วัชรบูล ลี้สุวรรณ) ซึ่งเป็นเด็กที่ไกรสรเก็บมาเลี้ยง ขณะที่มนดาซึ่งเป็นลูกแท้ ๆ กลับไม่ได้รับมรดกใด ๆ เลย

## นักแสดง
### นักแสดงหลัก
* ชาคริต บุญสิงห์ รับบท สิงโต
: ลูกชายของหัวหน้าเผ่า
* ปาณิชดา แสงสุวรรณ รับบท ดวงใจ

### นักแสดงสมทบ
* วัชรบูล ลี้สุวรรณ รับบท เมฆา
* สุรศักดิ์ สุวรรณวงษ์ รับบท เสือ
* กัญณัฐสินี ทรัพย์มี รับบท ดอกแก้ว

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ที่กำกับโดย ชัยวุฒิ เทพวงษ์
หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวผจญภัยไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:รายการโทรทัศน์ที่มีฉากในประเทศไทย
หมวดหมู่:ละครโทรทัศน์ที่สร้างจากนวนิยายไทย
จีวา

**จามีลา ฮาชีโมวา** (; เกิดวันที่ 9 กันยายน ค.ศ. 1982) หรือชื่อในวงการ **จีวา** () เป็นนักร้องและนักแต่งเพลงชาวอาเซอร์ไบจาน เธอเป็นที่รู้จักจากการชนะการแข่งขัน *[[เดอะวอยซ์|เดอะวอยซ์ออฟอาเซอร์ไบจาน]]* ฤดูกาลที่สาม เธอทำการแสดงเพลงในภาษาอาเซอร์ไบจาน รัสเซีย และอังกฤษ เธอจะเป็นตัวแทนของในการประกวดเพลงยูโรวิชันปี 2026

## ชีวิตช่วงต้น
จามีลา ฮาชีโมวาเกิดเมื่อวันที่ 9 กันยายน ค.ศ. 1982 ที่มอสโก

## อาชีพ
จามีลาเริ่มต้นอาชีพทางดนตรีเมื่อปี 2003 เมื่อปี 2011 เธอเข้าร่วมเพื่อคัดเลือกตัวแทนของอาเซอร์ไบจานในการประกวดเพลงยูโรวิชันปี 2011

เมื่อเดือนกุมภาพันธ์ ค.ศ. 2025 จามีลาเข้าออดิชันสำหรับการแข่งขัน *[[เดอะวอยซ์|เดอะวอยซ์ออฟอาเซอร์ไบจาน]]* ฤดูกาลที่สอง โดยในรอบ blind auditions เธอได้รับเลือกจากโค้ชทั้งสี่คน และเธอเลือกที่จะอยู่ทีมโรยา ในเดือนพฤษภาคม เธอชนะการแข่งขันด้วยคะแนนเสียงจากผู้ชมร้อยละ 42.6

จามีลาเข้าร่วมการแข่งขันบากูออทัมและเทศกาลดนตรีแจ๊สมอนโทร นอกจากนี้ เธอยังแสดงร่วมกับวงแรสท์ และในฐานะศิลปินเดี่ยวกับวงแฮ็สแบนด์อีกด้วย 

เมื่อวันที่ 6 มีนาคม ค.ศ. 2026 อิชติไมเตเลวีซียาประกาศว่าได้ทำการคัดเลือกจามีลา ภายใต้ชื่อในวงการ *จีวา* เป็นตัวแทนของในการประกวดเพลงยูโรวิชันปี 2026 ภายในองค์กรเอง โดยเธอเป็นหนึ่งใน 18 ผู้เข้าแข่งขันที่ได้รับการคัดเลือกให้เข้าร่วมรอบออดิชัน และเป็นหนึ่งในสามคนที่ผ่านเข้ารอบสุดท้าย โดยพิจารณาจากผลการตัดสินของคณะกรรมการและกลุ่มผู้สนใจ

## อ้างอิง

หมวดหมู่:นักร้องชาวอาเซอร์ไบจาน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:ประเทศอาเซอร์ไบจานในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2026
หมวดหมู่:บทความที่มีคำอธิบายย่อ
อาวดี้ในฟอร์มูลาวัน

อาวดี้เป็นบริษัทผลิตรถยนต์สัญชาติเยอรมันที่เข้าร่วมการแข่งขันฟอร์มูลาวันในฐานะผู้ผลิตแชสซีและผู้ผลิตชุดต้นกำลังตั้งแต่ฤดูกาล  โดยมีบริษัท **อาวดี้มอเตอร์สปอร์ต เอจี** () เป็นตัวแทนเข้าร่วมการแข่งขันภายใต้ชื่อ **อาวดี้เรโวลูตเอฟวันทีม** () ส่วนเครื่องยนต์นั้นพัฒนาโดยบริษัท **อาวดี้ฟอร์มูลาเรซซิง จีเอ็มบีเอช** () ทีมก่อตั้งขึ้นจากการเข้าซื้อกิจการของเซาเบอร์มอเตอร์สปอร์ต

บริษัทเดิมของอาวดี้ เอาโทอูนีโอน เคยเข้าร่วมการแข่งขันรถยนต์กรังด์ปรีซ์ในช่วงก่อนสงครามโลกครั้งที่สองตั้งแต่ฤดูกาล 1935 ถึง 1939 อาวดี้ประกาศเจตนารมณ์ในการเข้าซื้อกิจการของเซาเบอร์ ซึ่งเข้าร่วมการแข่งขันมาตั้งแต่ฤดูกาล  รวมถึงโรงงานผลิตของทีมสัญชาติสวิสใน ค.ศ. 2022 ล่วงหน้าก่อนการใช้ข้อบังคับใหม่เกี่ยวกับชุดต้นกำลังและแชสซีในฤดูกาล 2026 โครงการทีมฟอร์มูลาวันของอาวดี้ยังขยายไปถึงการเปิดโรงงานผลิตเครื่องยนต์ในรัฐไบเอิร์น ประเทศเยอรมนี และศูนย์เทคโนโลยีในมอเตอร์สปอร์ตแวลลีย์ ที่เทศมณฑลออกซฟอร์ดเชอร์ ประเทศอังกฤษ

## ผลการแข่งขันฟอร์มูลาวัน
(คำสำคัญ)



; หมายเหตุ
* &nbsp;ฤดูกาลกำลังดำเนินอยู่ 

## อ้างอิง

## แหล่งข้อมูลอื่น

* 

หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
เปเต ปาร์กโกเนน

**เปเต เอเมลี ปาร์กโกเนน** (; เกิดวันที่ 8 กุมภาพันธ์ ค.ศ. 1990) เป็นนักร้องชาวฟินแลนด์ เขาเริ่มเป็นที่รู้จักจากการเข้าร่วมแข่งขันรายการ *ไอดอล* ฤดูกาลที่สี่ จากนั้นเข้าเริ่มต้นอาชีพทางดนตรีในฐานะศิลปินเดี่ยว โดยได้วางจำหน่าย *เดอะเฟิร์สอัลบัม* เมื่อปี 2009 ซึ่งติดอันดับชาร์ตอัลบัมฟินแลนด์ ตามด้วย *ไอม์แอคซิเดนต์* เมื่อปี 2010 เขาจะเป็นตัวแทนของในการประกวดเพลงยูโรวิชันปี 2026 ร่วมกับลินดา ลัมเปนีอุส ด้วยเพลง "ลิเยกินเฮย์ติน" ภายหลังชนะ *[[อูเด็นมูซีกินกิลไปลู]] 2026*

## อ้างอิง

หมวดหมู่:นักร้องชาวฟินแลนด์ในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:ผู้เข้าประกวดการประกวดเพลงยูโรวิชันปี 2026
กรายเมเน

"**กรายเมเน**" () เป็นเพลงโดยลาวีนา วงดนตรีโพรเกรสซิฟเมทัลสัญชาติเซอร์เบีย ซึ่งสมาชิกวงร่วมกับประพันธ์ขึ้น เพลงนี้วางจำหน่ายเมื่อวันที่ 2 กุมภาพันธ์ ค.ศ. 2026 ผ่านเปเฌเป-อือร์เตเซ และจะเป็นตัวแทนของในการประกวดเพลงยูโรวิชันปี 2026

## พื้นหลังและการพัฒนา
ในด้านดนตรี "กรายเมเน" ผสมผสานเครื่องดนตรีแนวโพรเกรสซิฟเมทัลเข้ากับองค์ประกอบทางดนตรีที่ไพเราะและสร้างบรรยากาศ สมาชิกวงกล่าวว่า "กรายเมเน" เป็นการสานต่อทิศทางศิลปะของพวกเขาอย่างเป็นธรรมชาติ โดยเดิมทีได้เขียนเป็นภาษาอังกฤษ แต่ได้ดัดแปลงเป็นภาษาเซอร์เบียเพื่อให้สามารถถ่ายทอดอารมณ์ได้ดียิ่งขึ้น ก่อยนูโรวิชัน ลามีนากล่าวว่าพวกเขาเลือกที่จะมุ่งเน้นในการคงความเป็นตัวเอง โดยแสดงออกถึงรากฐานดนตรีเมทัลและอารมณ์ความรู้สึกของพวกเขา แทนที่จะสร้างสรรค์สิ่งที่เป็นมิตรกับการแข่งขันอย่างไม่เป็นธรรมชาติ

เนื้อเพลงกล่าวถึงความขัดแย้งทางอารมณ์ ความรักที่ไม่สมหวัง และความขัดแย้งภายในจิตใจ ผู้เล่าเรื่องทุ่มเทให้กับใครบางคนอย่างลึกซึ้ง แต่เขาอาจไม่ได้รู้สึกแบบเดียวกัน เธอมีความรู้สึกที่ยังคงยึดมั่นในความหวังแม้ว่ามันจะเจ็บปวด ดังที่เพลงกล่าวไว้ว่า "ความรักข้างเดียวนี้กำลังฆ่าฉัน" และความหนักหน่วงทางอารมณ์ของการต้องการใครสักคนอยู่ใกล้ ๆ ข้าง ๆ ฉัน ในขณะที่รู้สึกถูกปฏิเสธหรืออยู่ห่างไกล

## การตอบรับ
สื่อบันเทิงหลายแห่งในเซอร์เบียชี้ให้เห็นว่า "กรายเมเน" ถือเป็นตัวเลือกแนวเพลงเมทัลที่หาได้ยากสำหรับเวทียูโรวิชัน รายงานระบุว่าการแสดงนั้นเต็มไปด้วยอารมณ์และพลัง และเน้นย้ำว่าทั้งคณะกรรมการและผู้ชมต่างให้คะแนนสูง

ยูโรวิชันเวิลด์ หนึ่งในฐานข้อมูลการประกวดเพลงยูโรวิชันที่ใช้กันอย่างแพร่หลายที่สุด ได้ทำการวิเคราะห์เพลงนี้ โดยได้ตั้งข้อสังเกตว่าโทนเสียงที่เศร้าสร้อยและดนตรีร็อกทำให้เพลงนี้แตกต่างจากเพลงอื่น ๆ อีกทั้งยังแสดงความเห็นว่าเพลงนี้อาจสนับสนุนจากผู้ชมและคณะกรรมการ ซึ่งนำไปสู่ชัยชนะในการประกวดได้

## การประกวดเพลงยูโรวิชันปี 2026

### เปซมาซาเอฟโรวีซียู'26

*[[เปซมาซาเอฟโรวีซียู'26]]* เป็นการประกวดเพลงระดับชาติของเซอร์เบียที่อือร์เตเซจัดขึ้นเพื่อคัดเลือกตัวแทนของประเทศในการเข้าร่วมการประกวดเพลงยูโรวิชันปี 2026 การประกวดประกอบด้วยการแข่งขันรอบรองชนะเลิศสองรอบ ซึ่งจัขึ้นในวันที่ 24 และ 26 กุมภาพันธ์ ค.ศ. 2026 และรอบชิงชนะเลิสหนึ่งรอบในวันที่ 28 กุมภาพันธ์ ลาวีนาผ่านเข้ารอบจากรอบรองชนะเลิศและเข้าสู่รอบชิงชนะเลิศ ซึ่งพวกเขาชนะหลังจากได้รับคะแนนรวมสูงสุดจากคณะกรรมการและผู้ชม จึงได้รับสิทธิ์เป็นตัวแทนของเซอร์เบียเข้าร่วมการประกวดเพลงยูโรวิชันปี 2026 ที่เวียนนา 

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 เซอร์เบียได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง

## อ้างอิง

หมวดหมู่:เพลงจากประเทศเซอร์เบีย
หมวดหมู่:เพลงในปี พ.ศ. 2569
หมวดหมู่:ซิงเกิลในปี พ.ศ. 2569
หมวดหมู่:ประเทศเซอร์เบียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
ไอน์ส ซไว ดไร

"**ไอน์ส ซไว ดไร**" () เป็นเพลงโดยลุกมัมโนคอมพิวเตอร์ นักดนตรีชาวอังกฤษ ซึ่งเขาประพันธ์ร่วมกับ, ลาซเซ มิดเชียน นีมาน, และ เพลงนี้วางจำหน่ายเมื่อวันที่ 6 มีนาคม ค.ศ. 2026 โดยเผยแพร่ครั้งแรกผ่านรายการวิทยุ *[[เดอะเรดิโอทูเบรกฟาสต์โชว์|เดอะสก็อต มิลล์สเบรกฟาสต์โชว์]]* บนบีบีซีเรดิโอ 2 อีกทั้งยังจะเป็นตัวแทนของสหราชอาณาจักรในการประกวดเพลงยูโรวิชันปี 2026

## พื้นหลังและการพัฒนา
เพลงนี้สะท้อนถึงความยากลำบากในการทำงานในยุคปัจจุบัน ศิลปินกล่าวว่าเขาต้องการภาษาที่เขาสามารถนับได้เพื่อทำให้ตัวเองรู้สึกดีขึ้น ซึ่งนำไปสู่ท่อนฮุคที่เขาพูดซ้ำคำว่า "ไอน์ส ซไว ดไร" ซึ่งแปลว่า "หนึ่ง สอง สาม" ในภาษาเยอรมัน

เพลงนี้บรรเลงด้วยเครื่องสังเคราะห์เสียงแบบโมดูลาร์ที่แซมสร้างขึ้นเอง ด้วยจังหวะ 127 บีทต่อนาที

## มิวสิกวิดีโอ
มิวสิกวิดีโอนี้ ฉากเริ่มต้นด้วยแซม แบตเทิล นั่งอยู่ที่โต๊ะที่มีสายเคเบิลมากมาย ฉากเกิดขึ้นในห้อง บนผนังด้านซ้ายของเขามีนาฬิกาติดผนังสามเรือน ใต้แต่ละเรือนมีโทรศัพท์ โทรศัพท์เหล่านี้มีป้ายกำกับเป็นชื่อเมือง เรือนหนึ่งเป็นชื่อเบอร์ลิน ประเทศเยอรมนี อีกเรือนเป็นชื่อแรมส์เกต ประเทศอังกฤษ ซึ่งเป็นที่ตั้งของพิพิธภัณฑ์ของเขา และเรือนสุดท้ายเป็นชื่อเวียนนา ประเทศออสเตรีย ซึ่งเป็นเมืองเจ้าภาพของการประกวดเพลงยูโรวิชันปี 2026

## การประกวดเพลงยูโรวิชันปี 2026

### การคัดเลือกภายใน
เพลงนี้ได้รับการประกาศให้เป็นเพลงตัวแทนของสหราชอาณาจักรในการประกวดเพลงยูโรวิชันปี 2026 เมื่อวันที่ 6 มีนาคม ต.ศ. 2026 ซึ่งเป็นวันเดียวกับที่ซิงเกิลนี้วางจำหน่าย โดยมีการประกาศเพลงนี้ผ่านทางช่องยูทูบอย่างเป็นทางการของการประกวดเพลงยูโรวิชัน และยังออกอากาศในรายการ *[[เดอะเรดิโอทูเบรกฟาสต์โชว์|เดอะสก็อต มิลล์สเบรกฟาสต์โชว์]]* บนบีบีซีเรดิโอ 2 ซึ่งสก็อต มิลล์สได้พูดคุยกับแซม แบตเทิล เกี่ยวกับการวางจำหน่ายซิงเกิลใหม่นี้และการเข้าร่วมการประกวดในปีนี้ด้วย

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 ในฐานะสมาชิกกลุ่มประเทศ "บิ๊กโฟร์" สหราชอาณาจักรจะผ่านเข้ารอบชิงชนะเลิศโดยอัตโนมัติ แต่จะต้องลงคะแนนเสียงและออกอากาศรอบรองชนะเลิศทั้งสองรอบ และทำการแสดงในรอบรองชนะเลิศใด ๆ หนึ่ง ๆ ด้วย โดยจากการจับฉลากการจัดสรรที่จัดขึ้นเมื่อวันที่ 12 มกราคม ค.ศ. 2026 สหราชอาณาจักรจะทำการแสดงในรอบรองชนะเลิศที่สอง

## อ้างอิง

หมวดหมู่:เพลงจากสหราชอาณาจักร
หมวดหมู่:เพลงในปี พ.ศ. 2569
หมวดหมู่:ซิงเกิลในปี พ.ศ. 2569
หมวดหมู่:สหราชอาณาจักรในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
สโมสรฟุตบอลยาลอ ซิตี้ ในฤดูกาล 2563–2564

**ฤดูกาล 2563–64** เป็นฤดูกาลที่ 3 ของ สโมสรฟุตบอลยาลอ ซิตี้ ในการแข่งขันลีกฟุตบอลของสมาคมฟุตบอลแห่งประเทศไทย และเป็นฤดูกาลที่สองในระบบฟุตบอลลีกอาชีพ โดยหลังจากจบการแข่งขันไทยลีก 4 ฤดูกาล 2562 ได้เกิดสถานการณ์การระบาดทั่วของโควิด-19 ในประเทศไทย ทำให้มีผู้เสียชีวิตจากไวรัสโคโรน่าเป็นจำนวนมาก ซึ่งรัฐบาลได้มีการประกาศสถานการณ์ฉุกเฉินขึ้น ทำให้สมาคมฟุตบอลแห่งประเทศไทยได้สั่งระงับการแข่งขันฟุตบอลลีกในประเทศลงจนกว่าสถานการณ์จะคลี่คลาย

ต่อมาเมื่อสถานการณ์คลี่คลายลง สมาคมฟุตบอลแห่งประเทศไทย ได้มีมติให้ฟุตบอลลีกในประเทศเริ่มกลับมาทำการแข่งขันโดยมีมติให้ควบรวมการแข่งขันไทยลีก 4 เข้ากับไทยลีก 3 สโมสรยาลอ ซิตี้ จึงได้เลื่อนชั้นขึ้นมาแข่งขันในไทยลีก 3 เป็นครั้งแรก จากผลของมติดังกล่าว

## ผู้เล่นฤดูกาล 2563–64
### รายละเอียดผู้เล่น ฤดูกาล 2563–64

:*ข้อมูล ณ วันที่​ 3 มกราคม พ.ศ. 2564*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายออก

#### ย้ายเข้า

### ระหว่างฤดูกาล
#### ย้ายออก

#### ย้ายเข้า

## การแข่งขันในฤดูกาล
### ไทยลีก คัพ

#### ผลการแข่งขัน

### ไทยลีก 3

#### ตารางคะแนน

#### ผลการแข่งขัน

## สถิติการลงสนามและการทำประตูของผู้เล่น ในฤดูกาล 2563-64
* สถิตินับถึงวันที่ 3 มกราคม 2564

|-
! colspan=16 style="background:#FFEE00; color:#000000; text-align:center"| ผู้รักษาประตู
|-

|-

|-

|-

|-
! colspan=16 style="background:#FFEE00; color:#000000; text-align:center"| กองหลัง
|-

|-

|-

|-

|-

|-

|-

|-

|-

|-

|-

|-
! colspan=16 style="background:#FFEE00; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-
! colspan=16 style="background:#FFEE00; color:#000000; text-align:center"| กองหน้า
|-

|-

|-

|-

|-

|-

|-

|-

|-

|-
! colspan=16 style="background:#FFEE00; color:#000000; text-align:center"| ผู้เล่นที่ย้ายออกระหว่างฤดูกาล
|-

|-

|-

|-

|-
|}

## อันดับการทำประตูของผู้เล่น

## อ้างอิง

2563–64
ยาลอ
ยูโดนต์โนว์มี (เพลงอาร์มานด์ แวน เฮลเดน)

**ยูโดนต์โนว์มี** (; เดิมมีชื่อว่า U Don’t Know Me) เป็นเพลงของอาร์มานด์ แวน เฮลเดน โปรดิวเซอร์เพลงชาวอเมริกัน โดยมีเสียงร้องจากนักร้องชาวอเมริกัน เดวน ฮาร์เดน เพลงนี้ออกจำหน่ายเมื่อวันที่ 25 มกราคม ค.ศ. 1999 โดยค่ายเพลงอามด์ (Armed) และเอฟเอฟอาร์อาร์ (FFRR) ในฐานะซิงเกิลนำจากสตูดิโออัลบั้มชุดที่สามของเขา *[[2 ฟิวเจอร์ 4 ยู]]* (1998) การสร้างสรรค์เพลงนี้เกิดขึ้นเมื่อเฮลเดนได้ทำแทร็กแบบวนซ้ำที่ประกอบขึ้นจากตัวอย่างเสียงดนตรีหลายส่วน จากนั้นจึงให้ฮาร์เดนเขียนและบันทึกเสียงเนื้อร้องด้วยตนเองเพียงลำพัง

เพลงนี้ขึ้นสูงสุดที่อันดับสองบนชาร์ตแดนซ์คลับเพลย์ของบิลบอร์ดในของสหรัฐอเมริกา และขึ้นสู่อันดับหนึ่งบนชาร์ตซิงเกิลแห่งสหราชอาณาจักรในเดือนกุมภาพันธ์ ค.ศ. 1999 นอกจากนี้ ยูโดนต์โนว์มี ยังติดอันดับ 10 อันดับแรกในฝรั่งเศส กรีซ และอิตาลี และขึ้นสู่อันดับหนึ่งบนชาร์ตแดนซ์ของอาร์พีเอ็มในแคนาดาอีกด้วย

## อ้างอิง

หมวดหมู่:เพลงในปี พ.ศ. 2541
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
วงเวียนหัวใจ (ละครโทรทัศน์ปี พ.ศ. 2564)

***วงเวียนหัวใจ*** เป็นละครโทรทัศน์ไทยแนวจินตนิยมชีวิต ที่ดัดแปลงจากนวนิยายชื่อเดียวกันเป็นครั้งที่สาม นำแสดงโดยศรัณย์ ศิริลักษณ์ และทิสานาฏ ศรศึก ภายหลังจากละครออกอากาศ เรตติ้งเพิ่มสูงขึ้นอย่างต่อเนื่อง โดยตอนก่อนจบสามารถทำเรตติ้งสูงสุดได้ถึง 7.0 และในตอนจบ ละครมีเรตติ้งเฉลี่ย 5.39 ส่งผลให้เป็นละครที่มีเรตติ้งสูงเป็นอันดับสองในช่วงครึ่งปีแรกของปี พ.ศ. 2564

## เนื้อเรื่อง
บุปผชาติ พิมุขโยธากานต์ หรือ โบว์ (ทิสานาฏ ศรศึก) เดินทางกลับประเทศไทยหลังจากทราบว่า วราพงษ์ หรือ พงษ์ (ตากเพชร เลขาวิจิตร) แฟนหนุ่มของเธอนอกใจและทำให้ วิธิณี คณาพรรณ (รัญดภา มันตะลัมพะ) ท้อง อีกทั้งทั้งสองกำลังจะแต่งงานกัน วิธิณีเป็นน้องสาวผู้มีร่างกายอ่อนแอของ ทศ คณาพรรณ (ศรัณย์ ศิริลักษณ์) เจ้าของไร่องุ่นผู้รักน้องสาวเป็นอย่างมาก ภายหลังจากต้องเผชิญกับความเจ็บปวดจากการถูกหักหลัง โบว์ตัดสินใจไปที่บาร์เพียงลำพังเพื่อระบายความทุกข์ แต่ระหว่างนั้นเธอเกือบถูกข่มขืน โชคดีที่ทศเข้ามาช่วยไว้ได้ทันเวลา และพาเธอออกจากสถานที่ดังกล่าวอย่างปลอดภัย ต่อมาทศต้องการปกป้องวิธิณี จึงตัดสินใจใช้โอกาสนี้ผูกมัดโบว์ให้อยู่ใกล้ตัว เขาบอกกับพ่อของโบว์ว่าทั้งสองมีความสัมพันธ์กันแล้ว ทำให้พ่อของโบว์ซึ่งยึดถือขนบธรรมเนียมตัดสินใจให้โบว์แต่งงานกับทศเพื่อรักษาเกียรติของครอบครัว นับแต่นั้นความสัมพันธ์ของทั้งสองจึงเริ่มต้นขึ้น ท่ามกลางความใกล้ชิด ความขัดแย้ง และความรู้สึกที่ค่อย ๆ พัฒนาขึ้นตามกาลเวลา

## นักแสดง
* ศรัณย์ ศิริลักษณ์ รับบท ทศ คณาพรรณ
: เจ้าของไร่องุ่น ผู้ยอมทำทุกอย่างเพื่อความสุขของวิธิณีน้องสาว จนตัดสินใจผูกมัดโบว์ให้อยู่ใกล้ตัว และในเวลาต่อมาทั้งสองก็เกิดความผูกพันต่อกัน
* ทิสานาฏ ศรศึก รับบท บุปผชาติ พิมุขโยธากานต์ (โบว์)
: อดีตคนรักของวราพงษ์ ที่จำเป็นต้องแต่งงานกับทศจนเกิดความรักและความผูกพันต่อกัน
* ตากเพชร เลขาวิจิตร รับบท วราพงษ์
: สามีของวิธิณี และอดีตคนรักของโบว์ ภายหลังจากเหตุการณ์ที่เกิดขึ้นในขณะมึนเมา เขาจึงจำเป็นต้องแต่งงานกับวิธิณี แม้ภายในใจยังคงรักโบว์อยู่
* รัญดภา มันตะลัมพะ รับบท วิธิณี
: น้องสาวของทศ ผู้ป่วยเป็นโรคหัวใจ ตั้งแต่วัยเด็กเธอต้องสูญเสียพ่อแม่ ทำให้ทศพยายามชดเชยด้วยการตามใจเธอทุกอย่าง จนทำให้เธอมีนิสัยเอาแต่ใจ และรักวราพงษ์อย่างลึกซึ้ง
* ฉัตรดาว สิทธิผล รับบท กรรณิการ์ (ใบตอง)
: เพื่อนสนิทของทศ ผู้แอบรักทศมาตั้งแต่วัยเด็ก เพื่อให้ได้ครอบครองเขา เธอจึงไม่ลังเลที่จะทำทุกวิถีทางเพื่อกำจัดหรือขัดขวางผู้ที่เป็นอุปสรรค

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์เกี่ยวกับการสมรส
หมวดหมู่:รายการโทรทัศน์เกี่ยวกับการนอกใจ
หมวดหมู่:ละครโทรทัศน์เกี่ยวกับความจำเสื่อม
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย อนุวัฒน์ ถนอมรอด
อรชุน รามปาล

**อรชุน รามปาล** (; ; เกิด 26 พฤศจิกายน ค.ศ. 1972) เป็นนักแสดงและนายแบบชาวอินเดียที่ทำงานในวงการภาพยนตร์ภาษาฮินดีเป็นหลัก เขาแสดงในภาพยนตร์มากกว่า 40 เรื่อง อรชุนเป็นที่รู้จักจากเสน่ห์อันลึกลับและเสียงทุ้มต่ำของเขา เขาได้รับรางวัลมากมาย รวมถึงรางวัลภาพยนตร์แห่งชาติสาขานักแสดงสมทบชายยอดเยี่ยม และรางวัลฟิล์มแฟร์สาขานักแสดงสมทบชายยอดเยี่ยมจากผลงานการแสดงในภาพยนตร์เรื่อง *ร็อก ออน!!* (Rock On!!)

อรชุนเริ่มต้นอาชีพการแสดงในภาพยนตร์โรแมนติกเรื่อง *ปยาร์ อิชัก เอาร์ โมหับบัต* (Pyaar Ishq Aur Mohabbat - ค.ศ. 2001) ของราชีพ ราย เขาแสดงบทนำในภาพยนตร์โรแมนติกหลายเรื่อง เช่น *ดีวานาปัน* (Deewaanapan - ค.ศ. 2001), *ดิล ไฮ ตุมหารา* (Dil Hai Tumhaara - ค.ศ. 2002), *ดิล กา ริชตา* (Dil Ka Rishta - ค.ศ. 2003), *วาดา* (Vaada - ค.ศ. 2005) และ *ไอซียู* (I See You - ค.ศ. 2006) ภาพยนตร์แอ็คชั่น *อสัมภัพ* (Asambhav - ค.ศ. 2004) และ *ดีเดย์* (D-Day - ค.ศ. 2013) ภาพยนตร์ระทึกขวัญ *ยะกีน* (Yakeen - ค.ศ. 2005) และ *รอย* (Roy - ค.ศ. 2015) ภาพยนตร์แนวสังคมและการเมือง *จักรวยูห์* (Chakravyuh - ค.ศ. 2012) และภาพยนตร์ดราม่าอาชญากรรม *อินการ์* (ค.ศ. 2013) ปี ค.ศ. 2002 ถือเป็นจุดเปลี่ยนสำคัญในชีวิตการแสดงของอรชุน เมื่อเขาได้แสดงในภาพยนตร์เรื่อง อานเขน (Aankhen) ซึ่งเป็นผลงานที่ทำให้เขาประสบความสำเร็จอย่างมาก แต่หลังจากนั้นก็ประสบกับความล้มเหลวอย่างต่อเนื่อง

ต่อมา อรชุนกลับมาประสบความสำเร็จอีกครั้งด้วยการแสดงในภาพยนตร์กระแสหลักที่ได้รับความนิยมอย่าง *ดอน* (Don - ค.ศ. 2006), *[[โอม ศานติ โอม]]* (ค.ศ. 2007), เฮาส์ฟูล (Housefull - ค.ศ. 2010), *ราชนีติ* (Raajneeti - ค.ศ. 2010) และ *[[มหากาฬ คนทะลุเกม]]* (Ra.One - ค.ศ. 2011) และได้รับเสียงชื่นชมจากภาพยนตร์ชีวประวัติเรื่อง *แดดดี* (Daddy - ค.ศ. 2017) หลังจากที่อาชีพการแสดงของเขาตกต่ำลงอีกครั้ง เขาก็ได้เปิดตัวในวงการภาพยนตร์ภาษาเตลูกูในบทบาทตัวร้ายในภาพยนตร์เรื่อง *ภควัน เกสรี* (Bhagavanth Kesari - ค.ศ. 2023) บทบาทของเขาในฐานะพันตรีอิกบาลในภาพยนตร์เรื่อง *[[ปฏิบัติการกล้าสนั่นเมือง]]* (Dhurandhar - ค.ศ. 2025) ได้รับการตอบรับอย่างดีจากผู้ชม อรชุนได้ก้าวเข้าสู่การเป็นโปรดิวเซอร์ภาพยนตร์ด้วยภาพยนตร์เรื่อง *ไอซียู* (I See You - ค.ศ. 2006) ภายใต้บริษัท *แชสซิ่ง กาเนชะ ฟิล์มส์* (Chasing Ganesha Films) ของเขาเอง และต่อมาก็ได้ผลิตภาพยนตร์ชีวประวัติเรื่อง *แดดดี* (Daddy - ค.ศ. 2017) ซึ่งเขายังร่วมเขียนบทภาพยนตร์ด้วย

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักแสดงภาพยนตร์ชายชาวอินเดีย
หมวดหมู่:บุคคลจากรัฐมัธยประเทศ
สนิท คิ้วฮก

**สนิท คิ้วฮก** (เกิด พ.ศ. 2487) เป็นทั้งจิตรกร ประติมากร ภัณฑารักษ์ และผู้เชี่ยวชาญด้านการอนุรักษ์

## ชีวิตช่วงต้นและการศึกษา
เขาเกิดที่จังหวัดตรัง ประเทศไทยใน พ.ศ. 2487 และใน พ.ศ. 2512 จึงจบการศึกษาจากมหาวิทยาลัยศิลปากร กรุงเทพมหานคร พร้อมด้วยประกาศนียบัตรด้านวิจิตรศิลป์ จากนั้นจึงศึกษาต่อที่ Academy of Fine Arts in Rome โดยเขาได้รับปริญญาโทสาขาจิตรกรรมฝาผนังและการอนุรักษ์และบูรณะทรัพย์สินทางวัฒนธรรมใน พ.ศ. 2518

## อาชีพ
คิ้วฮกเป็นภัณฑารักษ์ศิลปะสมัยใหม่ที่พิพิธภัณฑสถานแห่งชาติ หอศิลปในกรุงเทพตั้งแต่ พ.ศ. 2528 ถึง 2529 ใน พ.ศ. 2528 เขาเข้าบวชอุปสมบทเป็นพระภิกษุในวัด 100 วัน หลังย้ายไปฮาวายใน พ.ศ. 2529 เขาทำงานที่พิพิธภัณฑ์ศิลปะร่วมสมัย โฮโนลูลู (ปัจจุบันคือ Honolulu Museum of Art Spalding House) ในตำแหน่งหัวหน้าผู้ดูแลรักษาและผู้จัดการชุดสะสมตั้งแต่ พ.ศ. 2531 ถึง 2551

เขาได้จัดนิทรรศการเดี่ยวที่พิพิธภัณฑ์ศิลปะร่วมสมัย โฮโนลูลูใน พ.ศ. 2532 และพิพิธภัณฑ์ศิลปะโฮโนลูลูใน พ.ศ. 2553 โดยใน พ.ศ. 2553 เขาได้รับรางวัล Catharine E. B. Cox Award for Excellence in the Visual Arts เป็นคนที่ 11

คิ้วฮกเป็นที่รู้จักกันดีที่สุดจากภาพเหมือนจุลจิตรกรรมของเขา ซึ่งบางภาพวาดบนยาเม็ดและช้อนไอศกรีมไม้ ผลงาน*Edouard Manet*  ของเขาใน พ.ศ. 2542 เป็นภาพวาดแบบลบด้วยกราไฟต์บนซองจดหมายที่ใช้แล้ว แสตมป์หนึ่งในสามดวงก็วาดด้วยกราไฟต์เช่นกัน เขาได้จัดแสดงประติมากรรมขนาดเล็ก รวมถึงประติมากรรมแมลงขนาดเท่าตัวจริงแบบสื่อผสม พิพิธภัณฑ์ศิลปะแห่งรัฐฮาวาย และพิพิธภัณฑ์ศิลปะโฮโนลูลู เป็นหนึ่งในชุดสะสมสาธารณะที่เก็บรักษาผลงานของคิ้วฮก

## ข้อมูล
* International Art Society of Hawai'i, *Kuilima Kākou, Hawai’i-Japan Joint Exhibition*, Honolulu, International Art Society of Hawai'i, 2004, p.&nbsp;22
* Morse, Marcia and Allison Wong, *10 Years: The Contemporary Museum at First Hawaiian Center*, The Contemporary Museum, Honolulu, 2006, , p.&nbsp;60
* Yoshihara, Lisa A., *Collective Visions*, Hawaii State Foundation on Culture and the Arts, Honolulu, 1997, p.&nbsp;71.
* Wong, Allison, *10 Years - The Contemporary Museum at First Hawaiian Center - Tenth Anniversary Exhibition*, The Contemporary Museum, Honolulu, Hawaii, 2006, , p.&nbsp;60

## อ้างอิง

หมวดหมู่:จิตรกรชาวไทย
หมวดหมู่:ประติมากรชาวไทย
หมวดหมู่:ภัณฑารักษ์ชาวไทย
หมวดหมู่:พระสงฆ์ชาวไทย
หมวดหมู่:ชาวอเมริกันเชื้อสายไทย
หมวดหมู่:จิตรกรชาวอเมริกัน
หมวดหมู่:ภัณฑารักษ์ชาวอเมริกัน
หมวดหมู่:บุคคลจากโฮโนลูลู
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
ตำบลหนองโพรง

**หนองโพรง** เป็นตำบลในอำเภอศรีมหาโพธิ จังหวัดปราจีนบุรี อยู่ในความดูแลของเขตเทศบาลตำบลศรีมหาโพธิ และองค์การบริหารส่วนตำบลหนองโพรง ปัจจุบันพื้นที่อยู่ในเขตนิคมอุตสาหกรรม 304 ซึ่งมีโรงงานอุตสาหกรรม ร้านค้า ที่อยู่อาศัยขยายตัวเพิ่มขึ้นในพื้นที่อย่างต่อเนื่อง และเป็นที่ตั้งของสถานีตำรวจภูธรระเบาะไผ่

## ที่ตั้งและอาณาเขต
ตำบลหนองโพรง มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลบางกุ้ง
* **ทิศตะวันออก** ติดต่อกับตำบลศรีมหาโพธิ
* **ทิศใต้** ติดต่อกับตำบลทุ่งพระยา (อำเภอสนามชัยเขต จังหวัดฉะเชิงเทรา) และตำบลเขาหินซ้อน (อำเภอพนมสารคาม จังหวัดฉะเชิงเทรา)
* **ทิศตะวันตก** ติดต่อกับตำบลหัวหว้า

## ประวัติ
พื้นที่ในสมัยก่อนเป็นป่าดงดิบ และมีหนองน้ำขนาดใหญ่อยู่ในพื้นที่ บริเวณหมู่ 3 มีต้นไม้ใหญ่โดยเฉพาะต้นตะเคียนที่มีขลักษณะเป็นโพรง ไม่มีแก่นไม้ ชาวบ้านในพื้นที่จึงเรียกกันว่า *หนองโพรง* ตั้งขึ้นเป็นตำบลในปี พ.ศ. 2440 โดยกำหนดให้ขึ้นกับอำเภอศรีมหาโพธิ จนถึงปัจจุบัน

ต่อมาปี พ.ศ. 2512 เมื่อพื้นที่หมู่ 6 บ้านโคกขวางและพื้นที่ใกล้เคียงของตำบลศรีมหาโพธิมีการพัฒนาขึ้นอย่างรวดเร็ว สุขาภิบาลศรีมหาโพธิจึงขยายเขตเข้ามาในพื้นที่ ส่วนพื้นที่นอกเขตสุขาภิบาลได้จัดตั้งเป็นสภาตำบล ก่อนที่จะตั้งเป็นองค์การบริหารส่วนตำบลหนองโพรง

## การปกครองส่วนภูมิภาค

### การปกครองส่วนภูมิภาค
ตำบลหนองโพรงแบ่งพื้นที่การปกครองออกเป็น 13 หมู่บ้าน ได้แก่
* **หมู่ที่ 1** บ้านเกาะเค็ด
* **หมู่ที่ 2** บ้านแปลงประดู่
* **หมู่ที่ 3** บ้านหนองโพรง
* **หมู่ที่ 4** บ้านหนองช่องแมว
* **หมู่ที่ 5** บ้านระเบาะไผ่
* **หมู่ที่ 6** บ้านโคกขวาง  (บางส่วนอยู่ใน ทต.ศรีมหาโพธิ)
* **หมู่ที่ 7** บ้านเกาะม่วง
* **หมู่ที่ 8** บ้านปรือวายใหญ่
* **หมู่ที่ 9** บ้านโป่งกะพ้อ
* **หมู่ที่ 10** บ้านมาบเหียง
* **หมู่ที่ 11** บ้านวังตะพาบ
* **หมู่ที่ 12** บ้านหนองสองตอน
* **หมู่ที่ 13** บ้านหนองมันปลา

## อ้างอิง

[หนองโพรง
หมวดหมู่:อำเภอศรีมหาโพธิ
จันกี ปานเฑ

**สุยัศ ปานเฑ** (; เกิด 26 กันยายน ค.ศ. 1962) มักรู้จักในชื่อ **จันกี ปานเฑ** (; ) เป็นนักแสดงชาวอินเดียที่ส่วนใหญ่แสดงในภาพยนตร์ภาษาฮินดี เขาเริ่มต้นอาชีพการแสดงในปี ค.ศ. 1987 ด้วยภาพยนตร์เรื่อง *อาค ฮี อาค* (Aag Hi Aag) และได้รับการยอมรับจากบทบาทสมทบในฐานะ *บับบัน* ในภาพยนตร์เรื่อง *เตซาบ* (Tezaab - ค.ศ. 1988) ซึ่งทำให้เขาได้รับการเสนอชื่อเข้าชิงรางวัลฟิล์มแฟร์สาขานักแสดงสมทบยอดเยี่ยม ตลอดช่วงปลายทศวรรษ 1980 และต้นทศวรรษ 1990 จันกีได้ปรากฏตัวในภาพยนตร์ที่มีดาราชื่อดังมากมายหลายเรื่องที่ประสบความสำเร็จ รวมถึง *ปาป กี ดุนิยา* (Paap Ki Duniya), *ขัตโรน เก ขิลาดี* (Khatron Ke Khiladi), *วิศวตมา* (Vishwatma), *อานเขน* (Aankhen) และ *ลุเฏเร* (Lootere)

## ชีวิตช่วงต้น
จันกี ปานเฑ เกิดเมื่อวันที่ 26 กันยายน ค.ศ. 1962 ในบอมเบย์ โดยมีชื่อเกิดว่า สุยัศ ปานเฑ บิดาคือ ศรัท ปานเฑ (ค.ศ. 1934 – ค.ศ. 2004) ศัลยแพทย์หัวใจผู้มีชื่อเสียงจากวิธีการผ่าตัดเปลี่ยนลิ้นหัวใจไมทรัลแบบ "ปานเฑ ชุนต์" และมารดาคือ สเนห์ลตา ปานเฑ (ค.ศ. 1936 – ค.ศ. 2011) ซึ่งเป็นแพทย์ด้วยเช่นเดียวกัน ศรัทเป็นผู้ทำการผ่าตัดปลูกถ่ายหัวใจครั้งแรกในอินเดีย

สเนห์ลตาเป็นสูตินรีแพทย์ที่เปิดร้านเสริมสวยและคลินิกลดน้ำหนักในช่วงทศวรรษ 1980 ซึ่งเป็นหนึ่งในคลินิกประเภทนี้แห่งแรก ๆ ในอินเดีย มีคนดังมากมายมาใช้บริการ รวมถึงดาราบอลลีวูดอย่าง เรขา และ วิโนท ขันนา  นอกจากนี้เธอยังเขียนหนังสือและบทความเกี่ยวกับเรื่องการลดน้ำหนักด้วย สเนห์ลตาเป็นชาวปัญจาบ ชื่อเดิมเธอคือ สเนห์ลตา กปูร ซึ่งเกิดในราวัลปินดี (ปัจจุบันอยู่ในแคว้นปัญจาบ ประเทศปากีสถาน) ก่อนการแบ่งแยกประเทศ พันโท ราช กุมาร กปูร อดีตนายทหารกองทัพอินเดียที่ผันตัวมาเป็นนักแสดง ซึ่งเป็นผู้ที่ให้ ชาห์รุข ข่าน แสดงซีรีส์โทรทัศน์เรื่อง *เฟาจี* (Fauji - ค.ศ. 1989) เป็นลุงทางฝั่งแม่ของจันกี

เขามีน้องชายหนึ่งคนชื่อ จิกกี ปานเฑ นักธุรกิจ ซึ่งแต่งงานกับ ดีแอนน์ ปานเฑ โค้ชด้านสุขภาพ

ก่อนเข้าสู่วงการภาพยนตร์ เขาเคยอยู่โรงเรียนเดียวกับ อักษัย กุมาร โดยทำหน้าที่เป็นครูสอนการแสดงให้เขาด้วย

## อ้างอิง

## แหล่งข้อมูลอื่น

* 
* 

หมวดหมู่:นักแสดงภาพยนตร์ชายชาวอินเดีย
หมวดหมู่:ชาวมราฐี
หมวดหมู่:ชาวปัญจาบ
หมวดหมู่:บุคคลจากมุมไบ
โอนลีเฟรนด์ : ดรีมออน

***โอนลีเฟรนด์ : ดรีมออน*** เป็นละครโทรทัศน์ไทยปี พ.ศ. 2569 นำแสดงโดย พิรพัฒน์ วัฒนเศรษสิริ, สหภาพ วงศ์ราษฎร์, เวอาห์ แสงเงิน, กวิน แคสกี้, ธนบูรณ์ เกียรตินิรันดร์ และธราธร จันทรวรกาญจน์ เป็นภาคต่อของละครโทรทัศน์ไทยเรื่อง *[[เพื่อนต้องห้าม]]* ที่ออกอากาศในปี พ.ศ. 2566 โดยตรัย นิ่มทวัฒน์ กลับมารับบทเดิมจากภาคแรก

กำกับโดยภิญญา จู่คำศรี อำนวยการผลิตโดยจีเอ็มเอ็มทีวีร่วมกับ Chamade Film โดยละครเรื่องนี้ได้รับการประกาศในงาน *GMMTV RIDING THE WAVE* เมื่อวันที่ 26 พฤศจิกายน พ.ศ. 2567

ปัจจุบันออกอากาศทางช่องวัน 31 และสามารถรับชมย้อนหลังได้ทาง วันดี, GagaOOLala และช่องยูทูบอย่างเป็นทางการของจีเอ็มเอ็มทีวี มีกำหนดออกอากาศทุกวันศุกร์จนถึงวันที่ 15 เมษายน พ.ศ. 2569

## เรื่องย่อ
เมื่อต้องเผชิญกับคำโกหก ความสัมพันธ์ที่ซับซ้อน การทรยศ และการกลับมาของบุคคลจากอดีต ความสัมพันธ์จึงต้องเผชิญกับบททดสอบครั้งสำคัญ ซึ่งทำให้อนาคตของความรักครั้งนี้เต็มไปด้วยความไม่แน่นอน

เป็นการดัดแปลงจากวรรณกรรมแนวโศกนาฏกรรมเรื่อง *[[โรเมโอและจูเลียต]]* ของวิลเลียม เชกสเปียร์ โดยนำเสนอเรื่องราวในมุมมองความรักของชายกับชาย เมื่อ แจ็ก (พิรพัฒน์ วัฒนเศรษสิริ) ได้รับหน้าที่กำกับการแสดงละครเวทีประจำปีของคณะศิลปกรรมศาสตร์อีกครั้ง อดีตคนรักของเขาอย่าง ดีน (สหภาพ วงศ์ราษฎร์) จึงตั้งใจกลับมารับบทนำของการแสดง พร้อมกับพยายามกลับมาเป็นส่วนหนึ่งในชีวิตของแจ็กอีกครั้ง ขณะเดียวกัน ราฟฟี (ธราธร จันทรวรกาญจน์) มุ่งมั่นที่จะแย่งบทโรเมโอซึ่งเป็นบทสำคัญจากดีน พร้อมทั้งพยายามทำให้แจ็กหันมามีความรู้สึกต่อเขา หลังจากทั้งสองมีความสัมพันธ์กันครั้งแรก โรม (ธนบูรณ์ เกียรตินิรันดร์) เริ่มผูกพันกับราฟฟี และยอมรับข้อเสนอของดีนให้ช่วยดึงราฟฟีออกห่างจากแจ็ก แม้จะมีความลังเลอยู่บ้าง แต่ อาร์โนลด์ (เวอาห์ แสงเงิน) ซึ่งเป็นนักศึกษาสาขานาฏศิลป์ก็ตัดสินใจเข้าร่วมการแสดงครั้งนี้ หลังจากทราบว่าจะมีเงินรางวัลสำหรับผู้เข้าร่วม ตั้ว (กวิน แคสกี้) ซึ่งเป็นเพื่อนสนิทของอาร์โนลด์และผู้ออกแบบเครื่องแต่งกายของการแสดง ยินดีที่จะช่วยออกค่าใช้จ่ายให้อาร์โนลด์ หากนั่นจะทำให้เขาได้ใกล้ชิดกับคนที่แอบชอบมานานมากขึ้น

## นักแสดง
### นักแสดงหลัก
* พิรพัฒน์ วัฒนเศรษสิริ รับบท แจ็ก
* สหภาพ วงศ์ราษฎร์ รับบท ดีน
* ธราธร จันทรวรกาญจน์ รับบท ราฟฟี
* ธนบูรณ์ เกียรตินิรันดร์ รับบท โรม
* เวอาห์ แสงเงิน รับบท อาร์โนลด์
* กวิน แคสกี้ รับบท ตั้ว

### นักแสดงสมทบ
* ตรัย นิ่มทวัฒน์ รับบท บอสตัน

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2569
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครชายรักชายไทย
ตำบลศรีมหาโพธิ (อำเภอศรีมหาโพธิ)

**ศรีมหาโพธิ** เป็นตำบลในอำเภอศรีมหาโพธิ จังหวัดปราจีนบุรี อยู่ในความดูแลของเขตเทศบาลตำบลศรีมหาโพธิ และองค์การบริหารส่วนตำบลศรีมหาโพธิ ปัจจุบันพื้นที่บางส่วนอยู่ในเขตนิคมอุตสาหกรรม 304 ซึ่งมีการพัฒนาพื้นที่อย่างต่อเนื่อง และเป็นที่ตั้งศูนย์ราชการของอำเภอทุกแห่ง

## ที่ตั้งและอาณาเขต
ตำบลศรีมหาโพธิ มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลบางกุ้ง ตำบลสัมพันธ์ และตำบลบ้านทาม
* **ทิศตะวันออก** ติดต่อกับตำบลท่าตูม และตำบลกรอกสมบูรณ์
* **ทิศใต้** ติดต่อกับตำบลทุ่งพระยา (อำเภอสนามชัยเขต จังหวัดฉะเชิงเทรา) 
* **ทิศตะวันตก** ติดต่อกับตำบลหนองโพรง

## ประวัติ
เดิมพื้นที่แบ่งเป็น 2 ตำบล คือ ตำบลศรีมหาโพธิ และตำบลท่าประชุมชน ก่อนที่ปี พ.ศ. 2468 ได้ยุบพื้นที่ตำบลท่าประชุมชนเข้ากับตำบลศรีมหาโพธิ เนื่องจากมีพื้นที่และประชากรน้อย โดยมีชื่อมาจากมาจากชื่อของต้นโพธิ์คู่บ้านคู่เมืองคือ "ต้นโพธิ์ศรีมหาโพธิ์" ที่เชื่อว่าอัญเชิญหน่อมาจากศรีลังกาในสมัยทวารวดี และเป็นศูนย์กลางของเมืองโบราณศรีมโหสถในอดีต (ปัจจุบันตั้งอยู่ที่วัดต้นโพธิ์ศรีมหาโพธิ อำเภอศรีมโหสถ)**'

ปี พ.ศ. 2499 ทางจังหวัดปราจีนบุรีได้จัดตั้ง[[เทศบาลตำบลศรีมหาโพธิ|สุขาภิบาลศรีมหาโพธิ]]ขึ้น ก่อนที่ปี พ.ศ. 2501 ทางราชการได้แบ่งพื้นที่ฝั่งตะวันออกของตำบลศรีมหาโพธิ คือหมู่ 6 บ้านหนองสนวน, หมู่ 7 บ้านโคกไม้แดง, หมู่ 8 บ้านท่าตูม, หมู่ 9 บ้านหนองคล้อ, หมู่ 10 บ้านหลังถ้ำ, หมู่ 11 บ้านบุยายใบ, หมู่ 12 บ้านคลองประดู่, หมู่ 13 บ้านวังทะลุ, หมู่ 16 บ้านโป่งไผ่ รวม 9 หมู่บ้าน ไปตั้งเป็น [[ตำบลท่าตูม (อำเภอศรีมหาโพธิ)|ตำบลท่าตูม]] ก่อนจะแยกเป็น[[ตำบลกรอกสมบูรณ์]]ด้วยในภายหลัง

เมื่อพื้นที่มีการพัฒนาขึ้นอย่างรวดเร็วจึงขยายเขตสุขาภิบาลด้วย ส่วนพื้นที่นอกเขตสุขาภิบาลได้จัดตั้งเป็นสภาตำบล ก่อนที่จะตั้งเป็น[[องค์การบริหารส่วนตำบลศรีมหาโพธิ]] ปี พ.ศ. 2546 ได้แยกพื้นที่หมู่ 10 บ้านหนองหอย เป็นหมู่บ้านใหม่ หมู่ 12 บ้านมาบป่าตอง

== การปกครองส่วนภูมิภาค ==

=== การปกครองส่วนภูมิภาค ===
ตำบลศรีมหาโพธิแบ่งพื้นที่การปกครองออกเป็น 12 [[หมู่บ้าน]] ได้แก่
* **หมู่ที่ 1** บ้านท่าโรง
* **หมู่ที่ 2** บ้านดอนตะแบก
* **หมู่ที่ 3** บ้านท่าประชุม (อยู่ใน [[เทศบาลตำบลศรีมหาโพธิ|ทต.ศรีมหาโพธิ]])
* **หมู่ที่ 4** บ้านท่าตะคร้อ (บางส่วนอยู่ใน [[เทศบาลตำบลศรีมหาโพธิ|ทต.ศรีมหาโพธิ]])
* **หมู่ที่ 5** บ้านท่าหิน
* **หมู่ที่ 6** บ้านคลองโสม 
* **หมู่ที่ 7** บ้านหนองกระทุ่ม
* **หมู่ที่ 8** บ้านหว้าเอน
* **หมู่ที่ 9** บ้านโคกขวาง (บางส่วนอยู่ใน [[เทศบาลตำบลศรีมหาโพธิ|ทต.ศรีมหาโพธิ]])
* **หมู่ที่ 10** บ้านหนองหอย
* **หมู่ที่ 11** บ้านสามขา
* **หมู่ที่ 12''' บ้านมาบป่าตอง

## อ้างอิง

[ศรีมหาโพธิ
หมวดหมู่:อำเภอศรีมหาโพธิ
ฝั่ม ฮหวิ่ญ ตาม ลาง

**ฝั่ม ฮหวิ่ญ ตาม ลาง** (; 14 กุมภาพันธ์ 1942 – 2 มิถุนายน 2014) เป็นนักฟุตบอลและผู้จัดการชาวเวียดนาม เขาถือเป็นหนึ่งในกองหลังที่ยอดเยี่ยมที่สุดในประวัติศาสตร์ฟุตบอลเวียดนาม

เขาเคยเล่นให้กับฟุตบอลทีมชาติเวียดนามใต้ และต่อมาเขายังได้รับเชิญให้เป็นผู้ช่วยโค้ชของฟุตบอลทีมชาติเวียดนาม

เขาเสียชีวิตจากโรคหลอดเลือดสมองที่โรงพยาบาลเจอะเรย์ (Chợ Rẫy) ในนครโฮจิมินห์เมื่อวันที่ 2 มิถุนายน 2014

## อ้างอิง

หมวดหมู่:บุคคลจากจังหวัดเตี่ยนซาง
หมวดหมู่:กองกลางฟุตบอลชาย
หมวดหมู่:บุคคลที่เสียชีวิตในปี พ.ศ. 2557
หมวดหมู่:บุคคลที่เกิดในปี พ.ศ. 2485
หมวดหมู่:นักฟุตบอลทีมชาติเวียดนาม
ตำบลกรอกสมบูรณ์

**กรอกสมบูรณ์** เป็นตำบลในอำเภอศรีมหาโพธิ จังหวัดปราจีนบุรี อยู่ในความดูแลของเขตเทศบาลตำบลกรอกสมบูรณ์ และองค์การบริหารส่วนตำบลกรอกสมบูรณ์ ปัจจุบันพื้นที่อยู่ในเขตนิคมอุตสาหกรรม 304 ซึ่งมีโรงงานอุตสาหกรรม ร้านค้า ที่อยู่อาศัยขยายตัวเพิ่มขึ้นในพื้นที่อย่างต่อเนื่อง

## ที่ตั้งและอาณาเขต
ตำบลกรอกสมบูรณ์ มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลท่าตูม
* **ทิศตะวันออก** ติดต่อกับตำบลลาดตะเคียน และตำบลเขาไม้แก้ว (อำเภอกบินทร์บุรี)
* **ทิศใต้** ติดต่อกับตำบลทุ่งพระยา (อำเภอสนามชัยเขต จังหวัดฉะเชิงเทรา)
* **ทิศตะวันตก** ติดต่อกับตำบลศรีมหาโพธิ

## ประวัติ
กรอกสมบูรณ์ เดิมเป็นพื้นที่หมู่ 10 ของตำบลท่าตูม อำเภอศรีมหาโพธิ ต่อมาชุมชนด้านทิศใต้ของถนนมิตรภาพสายฉะเชิงเทรา–นครราชสีมา บ้านเรือนราษฎรมีลักษณะขยายตัวภายในเขตตำบลแนวกว้าง จึงแยก 4 หมู่บ้านของตำบลท่าตูม ได้แก่ หมู่ 5 บ้านคลองประดู่, หมู่ 6 บ้านวังทะลุ, หมู่ 10 บ้านกรอกสมบูรณ์ และหมู่ 11 บ้านวังขอน ออกไปตั้งเป็น ตำบลกรอกสมบูรณ์ ในปี พ.ศ. 2525

ปี พ.ศ. 2535 พื้นที่บางส่วนของหมู่ 1 บ้านกรอกสมบูรณ์เป็นชุมชนขนาดใหญ่ มีประชากรหนาแน่นริมถนนโคกขวาง - พญาจ่าย รวมทั้งมีร้านค้า ตึกพาณิชย์จำนวนมาก จึงประกาศตั้งขึ้นเป็น สุขาภิบาลกรอกสมบูรณ์ และยกฐานะเป็นเทศบาลในปี พ.ศ. 2542 ส่วนนอกเขตสุขาภิบาลได้จัดตั้งเป็นองค์การบริหารส่วนตำบลกรอกสมบูรณ์

## การปกครองส่วนภูมิภาค

### การปกครองส่วนภูมิภาค
ตำบลกรอกสมบูรณ์แบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านกรอกสมบูรณ์ (บางส่วนอยู่ใน ทต.กรอกสมบูรณ์)
* **หมู่ที่ 2** บ้านวังขอน
* **หมู่ที่ 3** บ้านวังทะลุ
* **หมู่ที่ 4** บ้านประพาส
* **หมู่ที่ 5** บ้านคลองประดู่
* **หมู่ที่ 6** บ้านหนองแสง 
* **หมู่ที่ 7** บ้านทุ่งบัวงาม

## อ้างอิง

[กรอกสมบูรณ์
หมวดหมู่:อำเภอศรีมหาโพธิ
สูตรเล่ห์เสน่หา

***สูตรเล่ห์เสน่หา*** () เป็นละครโทรทัศน์ไทยแนวสุขนาฏกรรมจินตนิยม ผลิตโดยบริษัท ทีวี ธันเดอร์ นำแสดงโดยอินทัช เหลียวรักวงศ์ และชลฤดี อมรลักษณ์  ออกอากาศครั้งแรกเมื่อวันที่ 1 พฤศจิกายน พ.ศ. 2564 ทุกวันจันทร์ถึงวันพฤหัสบดี ทางช่อง 8 ต่อจากละครเรื่องเวราอาฆาตในประเทศมาเลเซีย ออกอากาศครั้งแรกทางช่อง TVB Magic ตั้งแต่วันที่ 21 สิงหาคม พ.ศ. 2566 ทุกวันจันทร์ถึงวันพุธ

## เนื้อเรื่อง
ปอฝ้าย (ชลฤดี อมรลักษณ์) เป็นหญิงสาวที่มีความฝันจะเปิดฟาร์มเกษตรอินทรีย์ในบ้านเกิด เพื่อช่วยพัฒนาชุมชน วันหนึ่ง ป้าของเธอขอให้เธอไปทำงานเป็นแม่ครัวในบ้านของนายจ้างแทนลูกสาว แม้อาหารที่เธอถนัดมีเพียงผัดกะเพราไก่ แต่เพื่อให้สามารถทำความฝันให้เป็นจริงได้โดยเร็ว เธอจึงตอบรับคำขอ

ปอฝ้ายและ อนวัช (อินทัช เหลียวรักวงศ์) พบกันภายใต้สถานการณ์ที่ไม่สู้ดีนัก และเมื่ออนวัชทราบว่าปอฝ้ายทำงานอยู่ในบ้านของพ่อแม่เขา เขาจึงเริ่มสงสัยในเจตนาของเธอ ต่อมา ทั้งสองจำต้องใกล้ชิดกันมากขึ้นจากการทำงานร่วมกัน ซึ่งนำไปสู่เหตุการณ์วุ่นวายหลายประการ

## นักแสดง
### นักแสดงหลัก
* อินทัช เหลียวรักวงศ์ รับบท อนวัช
* ชลฤดี อมรลักษณ์ รับบท ปอฝ้าย

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:นวนิยายไทยที่ประพันธ์โดย เพ็ญศิริ
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ช่อง 8
หมวดหมู่:ละครโทรทัศน์โดยทีวี ธันเดอร์
คลูย์เชฟสกายาซอปคา

**คลูย์เชฟสกายาซอปคา** (; หรือรู้จักในชื่อ **คลูย์เชฟสกอย** ) เป็นกรวยภูเขาไฟสลับชั้นที่ยังคุกรุ่นอยู่ เป็นภูเขาที่สูงที่สุดในไซบีเรีย และเป็นภูเขาไฟที่ยังคุกรุ่นที่สูงที่สุดในยูเรเชีย กรวยภูเขาไฟที่มีความลาดชันและมีรูปทรงสมมาตรตั้งอยู่ห่างจากชายฝั่งทะเลแบริงเข้าไปในแผ่นดินประมาณ  ภูเขาไฟแห่งนี้เป็นส่วนหนึ่งของภูเขาไฟแห่งคัมชัตคาซึ่งเป็นแหล่งมรดกโลกของยูเนสโก

ภูเขาไฟคลูเชฟสกายาเกิดขึ้นเมื่อประมาณ 7,000 ปีก่อน แต่มีบันทึกการปะทุครั้งแรกในปี ค.ศ. 1697 และนับแต่นั้นมาก็ยังคงมีการปะทุอย่างต่อเนื่องเช่นเดียวกับภูเขาไฟหลายลูกในบริเวณใกล้เคียง การพิชิตยอดเขาครั้งแรกเกิดขึ้นในปี ค.ศ. 1788 โดยแดเนียล เกาส์ พร้อมสมาชิกอีกสองคนจากคณะสำรวจของบิลลิงส์ หลังจากนั้นไม่มีการบันทึกการปีนขึ้นสู่ยอดเขาอีกจนกระทั่งปี ค.ศ. 1931 เมื่อมีนักปีนเขาหลายคนเสียชีวิตจากลาวาที่พุ่งกระเด็นระหว่างการลงจากภูเขา เนื่องจากอันตรายในลักษณะเดียวกันยังคงเกิดขึ้นได้ในปัจจุบัน การปีนภูเขาไฟลูกนี้จึงเกิดขึ้นไม่บ่อยนัก

## อ้างอิง

## แหล่งข้อมูลอื่น

* Klyuchevskaya Sopka (Climbing). on author's site sgan2009.ru  "Russia begins here" 
* 
*  – photos
* Science Daily article on the 2007 eruption's disruption of air traffic
* Volcano Photos: Kliuchevskoi Volcano, Russia on author's site https://geographic.org/photos/volcanoes/volcano_photos_31.html  "Geographic.org, Volcano Photos: Kliuchevskoi Volcano, Russia"

หมวดหมู่:ภูเขาไฟที่ยังไม่ดับ
หมวดหมู่:ภูเขาแห่งคาบสมุทรคัมชัตกา
หมวดหมู่:ภูเขาไฟที่เกิดจากการมุดตัวของแผ่นเปลือกโลก
หมวดหมู่:ภูเขาไฟแห่งคาบสมุทรคัมชัตกา
หมวดหมู่:ภูเขาศักดิ์สิทธิ์
การส่งสัญญาณขอความช่วยเหลือ

thumb|upright=1.2|สัญญาณขอความช่วยเหลือ:
thumb|upright|วีดิทัศน์แสดงวิธีการส่งสัญญาณขอความช่วยเหลือ
**การส่งสัญญาณขอความช่วยเหลือ** ( หรือ **การส่งสัญญาณขอความช่วยเหลือกรณีความรุนแรงในครอบครัว** ) เป็นการให้สัญญาณมือเดียวที่สามารถใช้ได้ทั้งในการสนทนาทางวิดีโอหรือต่อหน้าบุคคล เพื่อแจ้งเตือนผู้อื่นว่าตนรู้สึกถูกคุกคามและต้องการความช่วยเหลือ เดิมทีสัญญาณนี้ถูกสร้างขึ้นเพื่อเป็นเครื่องมือในการต่อสู้กับการเพิ่มขึ้นของคดีความรุนแรงในครอบครัวทั่วโลก ซึ่งเชื่อมโยงกับมาตรการกักตัวที่เกี่ยวข้องกับการระบาดทั่วของโควิด-19

สัญญาณนี้แสดงโดยการยกมือข้างหนึ่งขึ้นโดยงอนิ้วหัวแม่มือเข้ากลางฝ่ามือ จากนั้นพับนิ้วอีกสี่นิ้วลงจับนิ้วหัวแม่มือไว้ มันถูกออกแบบโดยเจตนาให้เป็นการเคลื่อนไหวของมืออย่างต่อเนื่องเพียงครั้งเดียว แทนที่จะเป็นสัญญาณที่ค้างไว้ในตำแหน่งเดียว เพื่อให้สามารถสังเกตเห็นได้ง่าย

สัญญาณขอความช่วยเหลือถูกสร้างขึ้นโดยมูลนิธิสตรีแคนาดา (, CWF) โดยเปิดตัวเมื่อวันที่ 14 เมษายน ค.ศ. 2020 ต่อมาได้แพร่กระจายผ่านสื่อสังคมออนไลน์ ติ๊กต็อก และถูกนำไปใช้โดยเครือข่ายกองทุนสตรี (, WFN) ระหว่างประเทศ ได้รับคำชมอย่างกว้างขวางจากองค์กรข่าวของแคนาดา และต่างประเทศ สำหรับการช่วยนำเสนอวิธีแก้ปัญหาที่ทันสมัยสำหรับปัญหาการเพิ่มขึ้นของคดีความรุนแรงในครอบครัว

เพื่อแก้ไขข้อกังวลที่ว่าผู้กระทำความรุนแรงอาจรับรู้ถึงโครงการริเริ่มออนไลน์ที่แพร่หลายเช่นนี้ มูลนิธิสตรีแคนาดาและองค์กรอื่น&thinsp;ๆ ได้ชี้แจงว่าสัญญาณนี้ไม่ใช่ "สิ่งที่จะช่วยกอบกู้สถานการณ์" แต่เป็นเครื่องมือที่ใครบางคนสามารถใช้เพื่อขอความช่วยเหลือได้

การรณรงค์นี้มีจุดประสงค์เพื่อให้สัญญาณดังกล่าวมีความหมายว่า "ติดต่อฉันได้อย่างปลอดภัย" และแนะนำว่าหากใครเห็นบุคคลใดใช้สัญญาณนี้ในการสนทนาทางวิดีโอ ควรติดต่อผู้ส่งสัญญาณด้วยวิธีอื่น (เช่น การส่งข้อความ หรืออีเมล) เพื่อสอบถามว่าต้องการอะไร แคมเปญนี้แนะนำว่าควรติดต่อหน่วยบริการฉุกเฉินก็ต่อเมื่อผู้ส่งสัญญาณร้องขออย่างชัดเจนเท่านั้น การถามคำถามแบบใช่-ไม่ใช่จะช่วยลดความเสี่ยงและทำให้พวกเขาตอบกลับได้ง่ายขึ้น

## ดูเพิ่ม
* สัญญาณมือขอความช่วยเหลือ

## อ้างอิง

หมวดหมู่:ก่อตั้งในประเทศแคนาดาในปี พ.ศ. 2563
หมวดหมู่:ความรุนแรงในครอบครัว
หมวดหมู่:ท่าทางของมือ
หมวดหมู่:ภาษามือ
อาลิตสยา แชมปลิญซกา

**อาลิตสยา มาเรีย แชมปลิญซกา** (; เกิดวันที่ 29 เมษายน ค.ศ. 2002) หรือชื่อในวงการ **อาลิตสยา** เป็นนักร้องชาวโปแลนด์ เดิมเธอจะเป็นตัวแทนของในการประกวดเพลงยูโรวิชันปี 2020 ด้วยเพลง "เอ็มไพร์ส" ก่อนที่การประกวดจะถูกยกเลิกไป ต่อมาเธอจะเป็นตัวแทนของอีกครั้งในการประกวดเพลงยูโรวิชันปี 2026 ด้วยเพลง "เพรย์"

## อาชีพ
อาลิตสยาชนะ *[[เดอะวอยซ์|เดอะวอยซ์ออฟโปแลนด์]]* ฤดูกาลที่ 10 เมื่อ ค.ศ. 2019 ในปีต่อมา เธอได้ชนะ *[[ชันซานาซุกตแซส]]* การประกวดเพลงระดับชาติของโปแลนด์เพื่อคัดเลือกตัวแทนประเทศสำหรับการประกวดเพลงยูโรวิชันปี 2020 ด้วยเพลง "เอ็มไพร์ส" ซึ่งเธอชนะการประกวดและได้เป็นตัวแทนประเทศ แต่ต่อมาในวันที่ 18 มีนาคม ค.ศ. 2020 ได้มีการประกาศยกเลิกการจัดการประกวดเนื่องจากการระบาดทั่วของโควิด-19 ต่อมาแม้ว่าอลิตสยาแสดงความสนใจที่จะเป็นตัวแทนประเทศอีกครั้งในการประกวดปี 2021 แต่ก็ได้เลือกราเฟา บรซอซอฟซกีแทน ในช่วงต้นปี 2023 เธอได้วางจำหน่ายเพลง "นิวโฮม" และยังได้กลับมาเข้าร่วมการประกวดเพลงระดับชาติของโปแลนด์อีกครั้งเป็นครั้งแรกนับตั้งแต่ที่เธอชนะในปี 2020 ด้วยเพลงใหม่ "นิวโฮม" นี้ ซึ่งเธอประพันธ์ขึ้นร่วมกับฟาร์ราห์ เกเนนา และโคลอี มาร์ตีนี แต่ครั้งนี้เธอได้อันดับที่หก เธอกลับมาเข้าร่วมการประกวดเพลงระดับชาติของโปแลนด์อีกครั้งในปี 2026 อีกครั้งด้วยเพลงใหม่ "เพรย์" ซึ่งเธอชนะการประกวดและได้เป็นตัวแทนประเทศโปแลนด์อีกครั้งหนึ่ง

## อ้างอิง

## แหล่งข้อมูลอื่น

หมวดหมู่:นักร้องชาวโปแลนด์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:ประเทศโปแลนด์ในการประกวดเพลงยูโรวิชัน
หมวดหมู่:ผู้ชนะเดอะวอยซ์ออฟโปแลนด์
หมวดหมู่:ผู้เข้าประกวดการประกวดเพลงยูโรวิชันปี 2020
หมวดหมู่:ผู้เข้าประกวดการประกวดเพลงยูโรวิชันปี 2026
2 + 2 = 5

[page=7|thumb|''Two Plus Two Make Five'' (1895) โดย [อัลฟองส์ อัลเลส์ เป็นรวมเรื่องสั้นแนวนิยายแนวเหนือจริงเกี่ยวกับลัทธิปฏิปักษ์ปัญญาชนในฐานะการเมือง]]
**2 + 2 = 5** หรือ**สองบวกสองเท่ากับห้า**เป็นความเท็จทางคณิตศาสตร์ ซึ่งถูกนำมาใช้เป็นตัวอย่างของเหตุผลวิบัติอย่างง่ายที่ใครก็ตามที่คุ้นเคยกับเลขคณิตพื้นฐานจะเข้าใจได้

วลีนี้ถูกนำมาใช้ในบริบทต่าง ๆ มาตั้งแต่ ค.ศ. 1728 และเป็นที่รู้จักกันดีที่สุดจากนวนิยายดิสโทเปียเรื่อง *[[หนึ่ง-เก้า-แปด-สี่]]* ใน ค.ศ. 1949 โดย จอร์จ ออร์เวลล์

สโลแกนปฏิปักษ์ปัญญาชน 2 + 2 = 5 มีมาก่อนออร์เวลล์และก่อให้เกิดวรรณกรรม เช่น *Deux et deux font cinq* (*สองบวกสองเท่ากับห้า*) ซึ่งเขียนขึ้นใน ค.ศ. 1895 โดย อัลฟองส์ อัลเลส์ ซึ่งเป็นรวมเรื่องสั้นแนวนิยายแนวเหนือจริง และแถลงการณ์ศิลปะแนวจินตนาการ *2 × 2 = 5* ใน ค.ศ. 1920 โดยกวี วาดิม เชอร์เชเนวิช

## อ้างอิง

หมวดหมู่:การสื่อสารแห่งความเท็จ
หมวดหมู่:การควบคุมจิตใจ
โอม! พระยาไฟ

***โอม! พระยาไฟ*** เป็นละครโทรทัศน์ไทยแนวบู๊ แอ็คชั่น แฟนตาซี ผจญภัย พ.ศ. 2568 ผลิตโดยบริษัท 9 Bever Films นำแสดงโดยณัฐพล ไรยวงค์ และปาณิชดา แสงสุวรรณ ละครเรื่องนี้ดัดแปลงจากนวนิยายชื่อเดียวกัน โดยเนื้อเรื่องกล่าวถึงการตามหาพระพุทธรูปหลวงพ่อพระยาไฟที่ถูกขโมยไป ออกอากาศทุกวันจันทร์ถึงวันศุกร์ เวลา 19.00 น. (เวลามาตรฐานไทย) ทางช่อง 7 HD ตั้งแต่วันที่ 29 มกราคม พ.ศ. 2568

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์เกี่ยวกับพระพุทธศาสนา
หมวดหมู่:ละครโทรทัศน์โดยไนน์บีเวอร์ฟิล์ม
เขตโซโบเลฟสกี

**เขตโซโบเลฟสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย ตั้งอยู่ทางตะวันตกเฉียงใต้ของดินแดน เขตนี้มีเนื้อที่อยู่  ศูนย์กลางการบริหารคือหมู่บ้านโซโบเลโว ประชากรรวมของเขตนี้คือ  โดยประชากรของโซโบเลโวคิดเป็นร้อยละ 68.1 ของประชากรทั้งหมดของเขต

## อ้างอิง
### หมายเหตุ

### แหล่งที่มา
*

หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:บทความที่มีข้อความภาษารัสเซีย
หมวดหมู่:การปกครองส่วนท้องถิ่นของดินแดนคัมชัตคา
อิม จู-ฮวัน

**อิม จู-ฮวัน** (; เกิด 18 พฤษภาคม ค.ศ. 1982) เป็นนักแสดงชาวเกาหลีใต้ เขาเป็นที่รู้จักจากบทนำในละครโทรทัศน์เกาหลีเรื่อง *[[Tamra, the Island|แทมรา เดอะ ไอแลนด์]]* (2009), *[[Ugly Alert|อักลี อะเลิร์ต]]* (2013), *[[หยุดหัวใจไว้ลุ้นรัก]]* (2016) และ *[[ดวงใจฮาแบ็ค]]* (2017)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครเวทีชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้